‏‏

1. **כללי**
	1. **תחום הנספח:**
		1. בנספח זה מפורטים הוראות ותנאים מיוחדים לביצוע בדיקות הנדרשות לקביעת התאמה של **ביגוד מגן : ביגוד אזהרה בעל נראות גבוהה** (להלן: הטובין) לתקן רשמי, לצורך קבלת אישור עמידה בדרישות הממונה כנדרש בפקודת היבוא והיצוא [נוסח חדש], התשל"ט-1979 (להלן – הפקודה), צו ייבוא חופשי ובהתאם לסמכות הממונה על התקינה לפי סעיף 2ז(ד) לפקודה ו"הנחיות והוראות הממונה על התקינה לעניין יבוא טובין שחל עליהם תקן רשמי" (להלן-הנחיות והוראות הממונה).
		2. אם יש ניגוד בין ההוראות שבנספח זה לבין הנחיות והוראות הממונה על התקינה, יחולו על הטובין הוראות והנחיות הממונה על התקינה.
	2. **מסמכים ישימים:**
		1. ת"י 1258 – "ביגוד מגן": חלק 4 – ביגוד אזהרה בעל נראות גבוהה, מספטמבר 2014.
		2. הנחיות והוראות הממונה על התקינה לעניין יבוא טובין שחל עליהם תקן רשמי (להלן- "הנחיות והוראות הממונה").
		3. רשימת שייוך תקנים רשמיים לקבוצות (הרשימה תוחלף על ידיי צו קבוצות יבוא – הצו נמצא בשלבי טיוטה נכון ליום פרסום נספח ש' זה ) [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).
		4. הוראות הממונה על התקינה בעניין מעבדות בדיקה על-פי הפקודה צו ייבוא חופשי, על עדכוניו.
	3. **סיווג לקבוצות:**

סיווג של הטובין לפי קבוצות ייבוא נא לבדוק בקישור [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).

* 1. **הגדרת דגם ומשפחת דגמים:**
		1. "דגם" (של מוצר) - גרסה חד חד ערכית של מוצר המאופיינת על ידי האלמנטים הבאים:תכן מוגדר אחד המגדיר את החומרים שממנו הוא עשוי ורכיבים עיקריים (אותה פורמולציה) , מיוצר בתהליך ייצור אחד ע"י יצרן אחד, בעל אריזה זהה, מארץ ייצור אחת , באתר יצור אחד , המסומן על ידי היצרן כדגם אחד (עם סימן). כדגם אחד ייחשבו טובין מסוג אחד (מעילים, אפודים, טליתות) ורמת הגנה אחת, עשויים מחומרים זהים, בצבעים זהים.
		2. "משפחת דגמים" או "משפחה" - כמשפחת דגמים ייחשבו מספר דגמים של טובין הזהים במרבית תכונותיהם ורכיביהם העיקריים, אך נבדלים זה מזה במספר תכונות (מידות ועיצוב) שאינן מהותיות ואשר אין להן השלכות על התאמה לת"ר. **זאת בתנאי שתבוצע הבדיקה המוגדרת בסעיף 2.3 במסמך זה (היקף בדיקה – ע"פ סעיפים רשמיים בת"י 1258 חלק 4).**
	2. **תיק מוצר**
		1. "תיק המוצר" - תיעוד המגדיר את המוצר באופן חד משמעי, כגון: תיאור מילולי של הדגם או משפחת הדגמים, ארץ מקור, אתר הייצור, שם המותג, קטלוג, צילומים, שרטוטים, מסמכים טכניים כגוןSDS , אישורי עמידה בתקנים ורגולציות , שם יצרן, מק"ט יצרן, פרטי היבואן, תקנים רשמיים החלים עליו וכדומה.
		2. לפני ביצוע בדיקת הדגם, על היבואן להעביר למעבדת הבדיקה את המסמכים הדרושים להגדרה מלאה וחד משמעית של המוצר. התיעוד ישמש לתיאור המוצר בתעודת בדיקת הדגם ולצורך בדיקות זיהוי,אבחון והשוואה.
		3. תעודת בדיקת הדגם וכל תעודות בדיקה נוספות (בדיקות ש' במסגרת בדיקה ואישור משלוחים), המסמכים והתמונות של המוצר , יצורפו לתיק המוצר.

כל התיעוד הנ"ל ישמר במערכת של מעבדת בדיקה, במקביל, על היבואן לשמור על תיק מוצר לדגם בהתאם להוראות הפקודה. בתעודת הבדיקה של הדגם ירשם תיאור מלא וחד משמעי של המוצר, הכולל גם את כל פרטי הסימון הנדרשים בת"י 1258 חלק 4.

1. **בדיקת דגם - בדיקה מלאה**
	1. **תדירות הביצוע**:

 אחת **לחמש שנים** ובהתאם להוראות והנחיות הממונה על התקינה – אישור דגם.

* 1. **דגימה:**

ככלל, ידגמו 10 יחידות (מהמידה הקטנה ביותר) לבדיקת דגם (כל מוצר יהיה באריזתו לצרכן – להלן "יחידת שיווק"), כאשר מדובר בדגם המייצג משפחת דגמים, תקבע המעבדה את הדגם או הדגמים שייבדקו מהמשפחה, באופן שיבטיח כי ניתן להשליך את ממצאי הבדיקה על כל שאר הדגמים שבמשפחה. בדיקת דגם יכולה להתבצע גם על מוצר שהוגש על ידי מזמין הבדיקה (לדוגמה: עבור בדיקות טרום ייבוא).

* 1. **היקף הבדיקה:**

בדיקת התאמה לכל סעיפי ת"י 1258 חלק 4 הישימים, אשר חלה עליהם רשמיות.

1. **בדיקת משלוח** **– בדיקה מלאה/בדיקת דגם או בדיקה חלקית/בדיקת ש'**
	1. **תדירות ביצוע:**
		1. בדיקה מלאה/בדיקת דגם - בהתאם להוראות סעיף 2 בנספח זה.
		2. בדיקה חלקית/בדיקת ש' - כל משלוח ובכפוף להנחיות והוראות הממונה .
	2. **דגימה:**

מחלקים את הטובין שבמשלוח לקבוצות דגמים ו/או משפחות דגמים.

* + 1. בדיקת דגם – הדגימה תבוצע בהתאם להוראות סעיף 2.2 בנספח זה.
		2. בדיקה חלקית /בדיקת ש' - מחלקים את הטובין שבמשלוח למנות דגמים ו/או משפחות דגמים. דוגמים אקראית שלוש דוגמאות (מהמידה הקטנה ביותר) מכל מנת דגמים ו/או מנת משפחת דגמים. יש לדגום ככל שניתן, דגם שעדיין לא נבדק או שעבר הכי הרבה זמן מהבדיקה הקודמת.
	1. **הבדיקות:**
		1. **בדיקת זיהוי ונטילה:** בדיקת זיהוי שמטרתה לאמת כי הטובין המיובאים במשלוח זהים לאלו המוצהרים במסמכי הייבוא (חשבון ספק , שטר מטען וכדומה) , בחירה ונטילת המוצרים לבדיקה תבוצע על פי הוראות נספח זה.
		2. **בדיקת דגם להתאמה לסעיפי התקן הרשמיים :** לפי הוראות סעיף 2 בנספח זה.
		3. **בדיקת ש' - בדיקות חלקיות לפי סעיפי התקן:** המוצר שנדגם ייבדק להתאמה לסעיפים המפורטים להלן :
			1. **בבדיקה לפי תקן אירופי 471 EN** – ייבדקו לפי הסעיפים הבאים **:**

סעיף 4 – תכן

סעיף 5.5.3 – יציבות הצבע בכבסה או בניקוי יבש (לפי תווית היצרן)

סעיף 5.5 – תכונות מכאניות

סעיף 8 – סימון

סעיף 9 – מידע המסופק ע"י היצרן

* + - 1. **בבדיקה לפי תקן אמריקאי 107 ANSI** – ייבדקו לפי הסעיפים הבאים:

סעיף 5.5 – מינימום שטח של חומרים

סעיף 6 – תכן

סעיף 7.2.3 – יציבות הצבע בכביסה או בניקוי יבש (לפי תווית היצרן)

סעיף 7.4 – תכונות מכאניות

סעיף 10 – תווית מידע לטיפול

סעיף 11 – סימון

סעיף 12 – מידע המסופק ע"י היצרן

* 1. **אי התאמה**:
		1. אי התאמה בבדיקת זיהוי – במידה ומתקיימת אי התאמה בבדיקת הזיהוי, רשאי מנהל מעבדת הבדיקה להחליט על המשך תהליך אישור המשלוח ובכלל זה על ביצוע בדיקת דגם , או בדיקת סעיפים קריטיים אחרים או אלה הקשורים לאי התאמה.
		במקרה של אי התאמה המקימה עילה להפרת אמון בהתאם לסעיף 1.3.1 וסעיף 1.3.2 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.
		2. אי התאמה באישור המשלוח – במידה ומתקיימת בבדיקת המשלוח אי התאמה לאחד מדרישות התקן תחשב כאי התאמה של כל קבוצת הטובין שבמשלוח ותחייב בסילוק ליקויים.
		במקרה של אישור המשלוח המקים עילה להפרת אמון בהתאם לסעיף 1.3.1 וסעיף 1.3.3 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.
1. **תנאים מיוחדים**
	1. אם נמצאו ליקויים בבדיקת משלוח (בדיקה חלקית, בדיקת ש' וכדומה), רשאי מנהל של מעבדת בדיקה, במשלוח הבא של הטובין, להחליט לבדוק מדגם גדול יותר, או לבדוק תכונות נוספות הקשורות לתכונות שבהן נמצאה אי ההתאמה.
	2. כאשר קיימת דרישה לבדיקת דגם הדומה לדגם או משפחת דגמים שלגביהם קיים אישור דגם בתוקף , ניתן להסתפק בבדיקה של השפעת השוני מהדגם המאושר , הבדיקה תבוצע בהתאם לנדרש בסעיפי בדיקה חלקית/ בדיקת ש' בנספח זה וסעיפי בדיקה נוספים בהתאם להחלטת ראש מעבדת הבדיקה.

|  |  |
| --- | --- |
| **מאושר** | **יעקב וכטל, הממונה על התקינה****תאריך\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_\_** |